2012D0720 — EL — 01.12.2012 — 001.003

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

►B ΑΠΌΦΑΣΗ ΤΗΣ ΕΠΙΤΡΟΠΉΣ της 14ης Νοεμβρίου 2012 για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά αυτόματων πλυντηρίων πιάτων για βιομηχανική ή ιδρυματική χρήση [κοινοποιηθείσα υπό τον αριθμό C(2012) 8054] (Κείμενο που παρουσιάζει ενδιαφέρον για τον ΕΟΧ) (2012/720/ΕΕ) (ΕΕ L 326 της 24.11.2012, σ. 25)

Τροποποιείται από:









▼B

ΑΠΌΦΑΣΗ ΤΗΣ ΕΠΙΤΡΟΠΉΣ

της 14ης Νοεμβρίου 2012

για τον καθορισμό των οικολογικών κριτηρίων απονομής του οικολογικού σήματος της ΕΕ σε απορρυπαντικά αυτόματων πλυντηρίων πιάτων για βιομηχανική ή ιδρυματική χρήση

[κοινοποιηθείσα υπό τον αριθμό C(2012) 8054]

(Κείμενο που παρουσιάζει ενδιαφέρον για τον ΕΟΧ)

(2012/720/ΕΕ)







Άρθρο 1

Η κατηγορία προϊόντων «απορρυπαντικά αυτόματων πλυντηρίων πιάτων για βιομηχανική ή ιδρυματική χρήση» περιλαμβάνει απορρυπαντικά πλυντηρίων πιάτων απλής και πολλαπλής δράσης, λαμπρυντικά/στεγνωτικά και προϊόντα πρόπλυσης, για χρήση σε επαγγελματικά πλυντήρια πιάτων.

Από το πεδίο εφαρμογής αυτής της ομάδας προϊόντων εξαιρούνται τα ακόλουθα προϊόντα: απορρυπαντικά αυτόματων πλυντηρίων πιάτων που προορίζονται για τον καταναλωτή, απορρυπαντικά που προορίζονται για χρήση σε πλυντήρια ιατροτεχνολογικών προϊόντων ή σε ειδικά μηχανήματα καθαρισμού βιομηχανικού εξοπλισμού, συμπεριλαμβανομένων των ειδικών μηχανημάτων που χρησιμοποιούνται στη βιομηχανία τροφίμων.

Σπρέι στα οποία η δοσομέτρηση δεν γίνεται μέσω αυτόματων αντλιών εξαιρούνται από αυτή την ομάδα προϊόντων.

Άρθρο 2

Προκειμένου να απονεμηθεί το οικολογικό σήμα της ΕΕ δυνάμει του κανονισμού (ΕΚ) αριθ. 66/2010 σε απορρυπαντικό αυτόματου πλυντηρίου πιάτων, το προϊόν πρέπει να ανήκει στην κατηγορία «απορρυπαντικά αυτόματων πλυντηρίων πιάτων για βιομηχανική ή ιδρυματική χρήση» που ορίζεται στο άρθρο 1 της παρούσας απόφασης και να ανταποκρίνεται στα κριτήρια, καθώς και στις σχετικές απαιτήσεις εκτίμησης και εξακρίβωσης, που καθορίζονται στο παράρτημα της παρούσας απόφασης.

Άρθρο 3

Τα κριτήρια για την κατηγορία προϊόντων «απορρυπαντικά αυτόματων πλυντηρίων πιάτων για βιομηχανική ή ιδρυματική χρήση», καθώς και οι σχετικές απαιτήσεις εκτίμησης και εξακρίβωσης ισχύουν επί τέσσερα έτη από την ημερομηνία έκδοσης της παρούσας απόφασης.

Άρθρο 4

Για διοικητικούς σκοπούς, η κατηγορία προϊόντων «απορρυπαντικά αυτόματων πλυντηρίων πιάτων για βιομηχανική ή ιδρυματική χρήση» χαρακτηρίζεται με τον κωδικό αριθμό «038».

Άρθρο 5

Η παρούσα απόφαση απευθύνεται στα κράτη μέλη.









ΠΑΡΑΡΤΗΜΑ

ΓΕΝΙΚΟ ΠΛΑΙΣΙΟ

Στόχοι των κριτηρίων

Τα κριτήρια αποβλέπουν κατά κύριο λόγο στην προώθηση προϊόντων με μειωμένες επιπτώσεις στα υδάτινα οικοσυστήματα και περιορισμένη περιεκτικότητα σε επικίνδυνες ουσίες και των οποίων οι επιδόσεις έχουν δοκιμαστεί.

ΚΡΙΤΗΡΙΑ

Καθορίζονται κριτήρια για κάθε μία από τις ακόλουθες πτυχές:

1. Τοξικότητα για τους υδρόβιους οργανισμούς: κρίσιμος όγκος αραίωσης (CDV)

2. Βιοαποδομησιμότητα

3. Αποκλειόμενης ή περιορισμένης χρήσης ουσίες και μείγματα

4. Απαιτήσεις συσκευασίας

5. Επιδόσεις πλύσης (καταλληλότητα προς χρήση)

6. Αυτόματα δοσομετρικά συστήματα

7. Πληροφορίες για τον χρήστη – Πληροφορίες που αναγράφονται στο οικολογικό σήμα της ΕΕ

1. Εκτίμηση και εξακρίβωση

α) Απαιτήσεις

Οι ειδικές απαιτήσεις όσον αφορά την εκτίμηση και την εξακρίβωση αναφέρονται στην περιγραφή κάθε κριτηρίου.

Όταν ο αιτών οφείλει να υποβάλει δηλώσεις, τεκμηρίωση, αναλύσεις, εκθέσεις δοκιμών ή άλλα αποδεικτικά στοιχεία από τα οποία προκύπτει η συμμόρφωση προς τα κριτήρια, εξυπακούεται ότι αυτά επιτρέπεται να προέρχονται από τον αιτούντα και/ή από τον ή τους προμηθευτές του και/ή από τους προμηθευτές των προμηθευτών του κοκ., κατά περίπτωση.

Εφόσον είναι δυνατόν, οι δοκιμές θα πρέπει να εκτελούνται από εργαστήρια που πληρούν τις γενικές απαιτήσεις του προτύπου ΕΝ ISO 17025 ή ισοδύναμου.

Όπου κρίνεται σκόπιμο, επιτρέπεται να χρησιμοποιούνται μέθοδοι δοκιμών διαφορετικές από τις αναφερόμενες σε κάθε κριτήριο, εφόσον είναι αποδεκτές ως ισοδύναμες από τον αρμόδιο φορέα που αξιολογεί την αίτηση.

Το προσάρτημα Ι παραπέμπει στη βάση δεδομένων για συστατικά απορρυπαντικών (Detergent Ingredient Database - κατάλογος DID), η οποία περιλαμβάνει τις πλέον ευρέως χρησιμοποιούμενες εισερχόμενες ουσίες για τη χημική σύνθεση των απορρυπαντικών. Πρέπει να χρησιμοποιείται για την εξαγωγή των δεδομένων για τους υπολογισμούς του κρίσιμου όγκου αραίωσης (CDV) και για την εκτίμηση της βιοαποδομησιμότητας των εισερχόμενων ουσιών. Για τις ουσίες που δεν περιλαμβάνονται στον κατάλογο DID παρέχονται κατευθύνσεις σχετικά με τον τρόπο άμεσου ή με παρέκταση υπολογισμού των σχετικών δεδομένων. Η τελευταία έκδοση του καταλόγου DID διατίθεται στον ιστότοπο του οικολογικού σήματος της ΕΕ ή μέσω των ιστότοπων των αρμόδιων φορέων.

Όπου κρίνεται σκόπιμο, οι αρμόδιοι φορείς μπορούν να απαιτούν την υποβολή δικαιολογητικών και να διεξάγουν ανεξάρτητες εξακριβώσεις.

β) Όρια μετρήσεων

Απαιτείται η συμμόρφωση με τα οικολογικά κριτήρια για τις σκοπίμως προστιθέμενες ουσίες, καθώς και για τα υποπροϊόντα και τις προσμείξεις από πρώτες ύλες των οποίων η συγκέντρωση ισούται με ή υπερβαίνει το 0,010 % κατά βάρος του τελικού σκευάσματος.

Για τα βιοκτόνα και τις χρωστικές ουσίες απαιτείται η συμμόρφωση με τα κριτήρια, ανεξαρτήτως της συγκέντρωσής τους.

Οι ουσίες που ανταποκρίνονται στο όριο συγκέντρωσης που αναφέρεται παραπάνω αναφέρονται στο παρόν ως «εισερχόμενες ουσίες».

2. Λειτουργική μονάδα

Η λειτουργική μονάδα για την παρούσα κατηγορία προϊόντων εκφράζεται σε g/l διαλύματος πλύσης (γραμμάρια ανά λίτρο διαλύματος πλύσης).

Απαιτήσεις που σχετίζονται με την εκτίμηση και την εξακρίβωση της λειτουργικής μονάδας:

Στον αρμόδιο φορέα πρέπει να υποβάλλεται η πλήρης σύνθεση που να περιλαμβάνει την εμπορική και τη χημική ονομασία, τους αριθμούς CAS και DID ( 1 ), την εισερχόμενη ποσότητα με και χωρίς νερό και τη λειτουργία και τη μορφή όλων των εισερχόμενων ουσιών (ανεξαρτήτως συγκέντρωσης) στο προϊόν. Στον αρμόδιο φορέα πρέπει να υποβάλλεται δείγμα των γραφικών στοιχείων της συσκευασίας, συμπεριλαμβανομένης και της συνιστώμενης δοσολογίας.

Στον αρμόδιο φορέα υποβάλλονται δελτία δεδομένων ασφαλείας για κάθε εισερχόμενη ουσία σύμφωνα με τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου ( 2 ).

Τα μέρη Α και Β του καταλόγου DID διατίθενται στον ιστότοπο του οικολογικού σήματος της ΕΕ:

http://ec.europa.eu/environment/ecolabel/documents/did_list/didlist_part_a_en.pdf

http://ec.europa.eu/environment/ecolabel/documents/did_list/didlist_part_b_en.pdf

ΚΡΙΤΗΡΙΑ ΟΙΚΟΛΟΓΙΚΟΥ ΣΗΜΑΤΟΣ ΤΗΣ ΕΕ

Κριτήριο 1 — Τοξικότητα για τους υδρόβιους οργανισμούς: Κρίσιμος όγκος αραίωσης (CDV)

Ο κρίσιμος όγκος αραίωσης (CDVχρόνιος) ενός προϊόντος απλής ή πολλαπλής δράσης δεν πρέπει να υπερβαίνει τα ακόλουθα όρια (στην υψηλότερη συνιστώμενη δόση):







CDV στην υψηλότερη συνιστώμενη δόση Μαλακό Μέτριο Σκληρό Τύπος προϊόντος 0-6 °dH 7-13 °dH > 14 °dH Προϊόντα πρόπλυσης 2 000 2 000 2 000 Απορρυπαντικά πλυντηρίων πιάτων 3 000 5 000 10 000 Προϊόντα πολλαπλής δράσης 3 000 4 000 7 000 Υποβοηθητικά ξεβγάλματος 3 000 3 000 3 000

Ο κρίσιμος όγκος αραίωσης (CDVχρόνιος) υπολογίζεται για κάθε εισερχόμενη ουσία (i) στο προϊόν με βάση την ακόλουθη εξίσωση:

όπου:

βάρος = βάρος της εισερχόμενης ουσίας ανά συνιστώμενη δόση

DF = συντελεστής αποδόμησης

TF = συντελεστής χρόνιας τοξικότητας της ουσίας, όπως αναφέρεται στον κατάλογο DID.

Στον υπολογισμό του CDV περιλαμβάνονται επίσης τα βιοκτόνα και οι χρωστικές ουσίες που περιέχει το προϊόν έστω και σε συγκέντρωση μικρότερη από 0,010 % (100 ppm).

Λόγω της αποδόμησης των ουσιών στη διαδικασία πλύσης, ισχύουν ξεχωριστοί κανόνες για τις ακόλουθες ουσίες:

— Υπεροξείδιο του υδρογόνου (H2O2) – δεν πρέπει να περιλαμβάνεται στον υπολογισμό του CDV

— Υπεροξικό οξύ – πρέπει να περιλαμβάνεται στον υπολογισμό ως οξικό οξύ.

Εκτίμηση και εξακρίβωση: ο αιτών παρέχει τον υπολογισμό του CDVχρόνιου του προϊόντος. Στον ιστότοπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής του CDV.

Οι τιμές των παραμέτρων DF και TF είναι οι αναγραφόμενες στον κατάλογο της βάσης δεδομένων για συστατικά απορρυπαντικών (κατάλογος DID). Εάν η ουσία δεν περιλαμβάνεται στον κατάλογο DID, οι παράμετροι υπολογίζονται ακολουθώντας τις κατευθυντήριες γραμμές του μέρους Β του καταλόγου DID και επισυνάπτοντας τη συναφή τεκμηρίωση.

Κριτήριο 2 — Βιοαποδομησιμότητα

α) Βιοαποδομησιμότητα των επιφανειοδραστικών ουσιών

Όλες οι επιφανειοδραστικές ουσίες πρέπει να είναι βιοαποδομήσιμες σε αερόβιες και αναερόβιες συνθήκες.

β) Βιοαποδομησιμότητα των οργανικών ουσιών

Η περιεκτικότητα του προϊόντος σε όλες τις οργανικές ουσίες που είναι μη βιοαποδομήσιμες σε αερόβιες συνθήκες (που δεν είναι άμεσα βιοαποδομήσιμες) (aNBO) και μη βιοαποδομήσιμες σε αναερόβιες συνθήκες (anNBO) δεν υπερβαίνει τα εξής όρια:







aNBO Τύπος προϊόντος (g/l διαλύματος πλύσης) Μαλακό Μέτριο Σκληρό 0-6 °dH 7-13 °dH > 14 °dH Προϊόντα πρόπλυσης 0,4 0,4 0,4 Απορρυπαντικά πλυντηρίου πιάτων/προϊόντα πολλαπλής δράσης 0,4 0,4 0,4 Υποβοηθητικά ξεβγάλματος 0,04 0,04 0,04







anNBO Τύπος προϊόντος (g/l διαλύματος πλύσης) Μαλακό Μέτριο Σκληρό 0-6 °dH 7-13 °dH > 14 °dH Προϊόντα πρόπλυσης 0,4 0,4 0,4 Απορρυπαντικά πλυντηρίου πιάτων/προϊόντα πολλαπλής δράσης 0,6 1,0 1,5 Υποβοηθητικά ξεβγάλματος 0,04 0,04 0,04

Εκτίμηση και εξακρίβωση: ο αιτών υποβάλλει τεκμηρίωση για τη βιοαποδομησιμότητα των επιφανειοδραστικών ουσιών, καθώς και τον υπολογισμό των aNBO και anNBO για το προϊόν. Στον ιστότοπο του οικολογικού σήματος της ΕΕ διατίθεται λογιστικό φύλλο για τον υπολογισμό της τιμής των aNBO και anNBO.

Τόσο για τις επιφανειοδραστικές ουσίες όσο και για τις τιμές aNBO και anNBO θα πρέπει να γίνεται αναφορά στον κατάλογο DID. Για εισερχόμενες ουσίες οι οποίες δεν περιλαμβάνονται στον κατάλογο DID, παρέχονται οι σχετικές πληροφορίες από τη βιβλιογραφία ή από άλλες πηγές, ή αποτελέσματα από κατάλληλες δοκιμές, που να αποδεικνύουν ότι οι εν λόγω ουσίες είναι βιοαποδομήσιμες υπό αερόβιες και αναερόβιες συνθήκες, όπως περιγράφεται στο προσάρτημα Ι.

Να σημειωθεί ότι η TAED (τετραακετυλαιθυλενοδιαμίνη) θα πρέπει να θεωρείται βιοαποδομήσιμη υπό αναερόβιες συνθήκες.

Εάν δεν υπάρχει τεκμηρίωση σύμφωνα με τις προαναφερόμενες απαιτήσεις, μια ουσία που δεν είναι επιφανειοδραστική μπορεί να εξαιρεθεί από την απαίτηση αναερόβιας βιοαποδομησιμότητας, εάν πληροί έναν από τους ακόλουθους τρεις εναλλακτικούς όρους:

1. είναι άμεσα αποδομήσιμη και έχει χαμηλή προσρόφηση (Α < 25 %) ή

2. είναι άμεσα αποδομήσιμη και έχει υψηλή εκρόφηση (D > 75 %) ή

3. είναι άμεσα αποδομήσιμη και μη βιοσυσσωρεύσιμη.

Οι δοκιμές προσρόφησης/εκρόφησης διεξάγονται σύμφωνα με τις κατευθυντήριες γραμμές 106 του ΟΟΣΑ.

Κριτήριο 3 — Αποκλειόμενης ή περιορισμένης χρήσης ουσίες και μείγματα

α) Συγκεκριμένες εισερχόμενες ουσίες των οποίων η χρήση αποκλείεται

Οι ακόλουθες εισερχόμενες ουσίες δεν πρέπει να περιέχονται στο προϊόν ούτε ως συστατικά της σύνθεσης αυτού ούτε ως συστατικά μείγματος που υπεισέρχεται στη σύνθεση του προϊόντος:

— EDTA (αιθυλενοδιαμινοτετραοξικό οξύ)

— Αρωματικές ουσίες

— Δραστικές χλωριούχες ενώσεις

— APEO (αιθοξυαλκυλοφαινόλες) και APD (αλκυλοφαινόλες και παράγωγα αυτών)

Εκτίμηση και εξακρίβωση: ο αιτών παρέχει συμπληρωμένη και υπογεγραμμένη δήλωση συμμόρφωσης.

β) Επικίνδυνες ουσίες και μείγματα

Σύμφωνα με το άρθρο 6 παράγραφος 6 του κανονισμού (ΕΚ) αριθ. 66/2010 σχετικά με το οικολογικό σήμα της ΕΕ, ούτε το προϊόν ούτε συστατικό του προϊόντος πρέπει να περιέχει ουσίες που πληρούν τα κριτήρια χαρακτηρισμού με τις ακόλουθες δηλώσεις επικινδυνότητας ή φράσεις κινδύνου που αναφέρονται στη συνέχεια, βάσει του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου ( 3 ) ή της οδηγίας 67/548/ΕΟΚ του Συμβουλίου ( 4 ), ούτε ουσίες που αναφέρονται στο άρθρο 57 του κανονισμού (ΕΚ) αριθ. 1907/2006. Οι κατωτέρω φράσεις κινδύνου αφορούν κατά κανόνα ουσίες. Ωστόσο, εάν δεν μπορούν να συγκεντρωθούν πληροφορίες σχετικά με τις ουσίες, εφαρμόζονται οι κανόνες ταξινόμησης μειγμάτων.

Κατάλογος δηλώσεων επικινδυνότητας:







Δηλώσεις επικινδυνότητας (1) Φράσεις κινδύνου (2) H300 Θανατηφόρο σε περίπτωση κατάποσης R28 H301 Τοξικό σε περίπτωση κατάποσης R25 H304 Μπορεί να προκαλέσει θάνατο σε περίπτωση κατάποσης και διείσδυσης στις αναπνευστικές οδούς R65 H310 Θανατηφόρο σε επαφή με το δέρμα R27 H311 Τοξικό σε επαφή με το δέρμα R24 H330 Θανατηφόρο σε περίπτωση εισπνοής R23/26 H331 Τοξικό σε περίπτωση εισπνοής R23 H340 Μπορεί να προκαλέσει γενετικά ελαττώματα R46 H341 Ύποπτο για πρόκληση γενετικών ελαττωμάτων R68 H350 Μπορεί να προκαλέσει καρκίνο R45 H350i Μπορεί να προκαλέσει καρκίνο μέσω της εισπνοής R49 H351 Ύποπτο για πρόκληση καρκίνου R40 H360F Μπορεί να βλάψει τη γονιμότητα R60 H360D Μπορεί να βλάψει το έμβρυο R61 H360FD Μπορεί να βλάψει τη γονιμότητα. Μπορεί να βλάψει το έμβρυο. R60/61/60-61 H360Fd Μπορεί να βλάψει τη γονιμότητα. Ύποπτο για πρόκληση βλάβης στο έμβρυο. R60/63 H360Df Μπορεί να βλάψει το έμβρυο. Ύποπτο για πρόκληση βλάβης στη γονιμότητα. R61/62 H361f Ύποπτο για πρόκληση βλάβης στη γονιμότητα R62 H361d Ύποπτο για πρόκληση βλάβης στο έμβρυο R63 H361fd Ύποπτο για πρόκληση βλάβης στη γονιμότητα. Ύποπτο για πρόκληση βλάβης στο έμβρυο. R62-63 H362 Μπορεί να βλάψει τα βρέφη που τρέφονται με μητρικό γάλα R64 H370 Προκαλεί βλάβες στα όργανα R39/23/24/25/26/27/28 H371 Μπορεί να προκαλέσει βλάβες στα όργανα R68/20/21/22 H372 Προκαλεί βλάβες στα όργανα ύστερα από παρατεταμένη ή επανειλημμένη έκθεση R48/25/24/23 H373 Μπορεί να προκαλέσει βλάβες στα όργανα ύστερα από παρατεταμένη ή επανειλημμένη έκθεση R48/20/21/22 H400 Πολύ τοξικό για τους υδρόβιους οργανισμούς R50 H410 Πολύ τοξικό για τους υδρόβιους οργανισμούς με μακροχρόνιες επιπτώσεις R50-53 H411 Τοξικό για τους υδρόβιους οργανισμούς με μακροχρόνιες επιπτώσεις R51-53 H412 Επιβλαβές για τους υδρόβιους οργανισμούς με μακροχρόνιες επιπτώσεις R52-53 H413 Μπορεί να έχει μακροχρόνιες επιβλαβείς επιπτώσεις στους υδρόβιους οργανισμούς R53 EUH059 Επικίνδυνο για τη στιβάδα του όζοντος R59 EUH029 Σε επαφή με το νερό ελευθερώνονται τοξικά αέρια R29 EUH031 Σε επαφή με οξέα ελευθερώνονται τοξικά αέρια R31 EUH032 Σε επαφή με οξέα ελευθερώνονται πολύ τοξικά αέρια R32 EUH070 Τοξικό σε επαφή με τα μάτια R39-41 Ευαισθητοποιητικές ουσίες H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής R42 H317: Μπορεί να προκαλέσει αλλεργική δερματική αντίδραση R43 (1) Κανονισμός (ΕΚ) αριθ. 1272/2008. (2) Οδηγία 67/548/ΕΟΚ, προσαρμοσμένη στον κανονισμό REACH σύμφωνα με την οδηγία 2006/121/ΕΚ και την οδηγία 1999/45/ΕΚ, όπως έχει τροποποιηθεί.

Να σημειωθεί ότι το κριτήριο αυτό εφαρμόζεται σε γνωστά προϊόντα αποδόμησης, όπως η φορμαλδεΰδη που προέρχεται από προϊόντα που ελευθερώνουν φορμαλδεΰδη.

Εξαιρούνται από την ανωτέρω απαίτηση οι ουσίες ή τα μείγματα των οποίων οι ιδιότητες μεταβάλλονται με την επεξεργασία (π.χ. παύουν να είναι βιοδιαθέσιμα ή υφίστανται χημική τροποποίηση, με αποτέλεσμα να εκλείπει ο κίνδυνος που είχε προσδιοριστεί προηγουμένως).

Το τελικό προϊόν δεν πρέπει να επισημαίνεται σύμφωνα με τις προαναφερόμενες δηλώσεις επικινδυνότητας.

Παρεκκλίσεις

Οι ακόλουθες ουσίες εξαιρούνται ρητά από την παρούσα απαίτηση:

▼M2







Σουμπτιλισίνη H400: Πολύ τοξικό για τους υδρόβιους οργανισμούς R50 H411: Τοξικό για τους υδρόβιους οργανισμούς με μακροχρόνιες επιπτώσεις R50-53 Επιφανειοδραστικές ουσίες σε συνολικές συγκεντρώσεις < 15 % στο τελικό προϊόν H400: Πολύ τοξικό για τους υδρόβιους οργανισμούς R50 Επιφανειοδραστικές ουσίες σε συνολικές συγκεντρώσεις < 25 % στο τελικό προϊόν H412: Επιβλαβές για τους υδρόβιους οργανισμούς με μακροχρόνιες επιπτώσεις R52-53 Βιοκτόνα για σκοπούς συντήρησης (1) (μόνο για υγρά με pH μεταξύ 2 και 12 και μέγιστη αναλογία δραστικής ύλης 0,10 % κατά βάρος) H331: Τοξικό σε περίπτωση εισπνοής R23 H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής R42 H317: Μπορεί να προκαλέσει αλλεργική δερματική αντίδραση R43 H400: Πολύ τοξικό για τους υδρόβιους οργανισμούς R50 Ένζυμα (2) H334: Μπορεί να προκαλέσει αλλεργία ή συμπτώματα άσθματος ή δύσπνοια σε περίπτωση εισπνοής R42 H317: Μπορεί να προκαλέσει αλλεργική δερματική αντίδραση R43 H400: Πολύ τοξικό για τους υδρόβιους οργανισμούς R50 Νιτριλοτριοξικό οξύ (ΝΤΑ) ως πρόσμειξη των οξέων MGDA και GLDA (3) H351: Ύποπτο για πρόκληση καρκίνου R40 (1) Η παρέκκλιση ισχύει μόνο για το κριτήριο 3 στοιχείο β). Τα βιοκτόνα πληρούν το κριτήριο 3 στοιχείο δ). (2) Συμπεριλαμβανομένων των σταθεροποιητών και άλλων βοηθητικών ουσιών που περιέχονται στα παρασκευάσματα. (3) Σε συγκεντρώσεις μικρότερες από 1,0 % στην πρώτη ύλη, εφόσον η συνολική συγκέντρωση στο τελικό προϊόν είναι μικρότερη από 0,10 %.

▼B

Εκτίμηση και εξακρίβωση: Ο αιτών αποδεικνύει τη συμμόρφωση με το παρόν κριτήριο υποβάλλοντας δήλωση με την οποία βεβαιώνει, για κάθε εισερχόμενη ουσία, ότι αυτή δεν κατατάσσεται, σύμφωνα με τον κανονισμό (ΕΚ) αριθ. 1272/2008, σε καμία από τις τάξεις επικινδυνότητας που αντιστοιχούν στις δηλώσεις επικινδυνότητας οι οποίες περιλαμβάνονται στον προαναφερόμενο κατάλογο, εφόσον αυτό μπορεί να διαπιστωθεί τουλάχιστον από τα στοιχεία που παρέχονται για την κάλυψη των απαιτήσεων του παραρτήματος VII του κανονισμού (ΕΚ) αριθ. 1907/2006. Η δήλωση αυτή τεκμηριώνεται με συνοπτικές πληροφορίες σχετικά με τα χαρακτηριστικά που είναι συναφή με τις δηλώσεις επικινδυνότητας οι οποίες περιλαμβάνονται στον προαναφερόμενο κατάλογο, με τον βαθμό λεπτομέρειας που καθορίζεται στα τμήματα 10, 11 και 12 του παραρτήματος ΙΙ (Απαιτήσεις για τη σύνταξη των δελτίων δεδομένων ασφαλείας) του κανονισμού (ΕΚ) αριθ. 1907/2006.

Οι πληροφορίες για τις εγγενείς ιδιότητες των ουσιών μπορούν να παράγονται με άλλα μέσα εκτός των δοκιμών, ιδίως με τη χρήση εναλλακτικών μεθόδων, όπως οι μέθοδοι in vitro, με μοντέλα ποσοτικών σχέσεων δομής-δραστικότητας ή με τη χρήση ομαδοποίησης ή σύγκρισης, σύμφωνα με το παράρτημα ΧΙ του κανονισμού (ΕΚ) αριθ. 1907/2006. Συνιστάται θερμά η από κοινού χρήση των σχετικών δεδομένων.

Οι παρεχόμενες πληροφορίες αφορούν τις μορφές ή τις φυσικές καταστάσεις της ουσίας ή του μείγματος που χρησιμοποιούνται στο τελικό προϊόν.

Όσον αφορά τις ουσίες των παραρτημάτων IV και V του κανονισμού (ΕΚ) αριθ. 1907/2006 (REACH), οι οποίες εξαιρούνται από τις υποχρεώσεις καταχώρισης που επιβάλλει το άρθρο 2 παράγραφος 7 στοιχεία α) και β) του ίδιου κανονισμού, για τη συμμόρφωση με τις ανωτέρω καθοριζόμενες απαιτήσεις αρκεί μια σχετική δήλωση.

▼M1

Για τις επιφανειοδραστικές ουσίες για τις οποίες ισχύει και οι οποίες πληρούν τα κριτήρια ταξινόμησης στην τάξη κινδύνου H412, ο αιτών υποβάλλει τεκμηρίωση για την αποδομησιμότητά τους με παραπομπή στον κατάλογο DID. Για τις επιφανειοδραστικές ουσίες που δεν περιλαμβάνονται στον κατάλογο DID, πρέπει να γίνεται αναφορά στις σχετικές πληροφορίες από τη βιβλιογραφία ή από άλλες πηγές ή στα αποτελέσματα κατάλληλων δοκιμών, όπως περιγράφεται στο προσάρτημα Ι.

▼B

γ) Ουσίες που εγγράφονται σε κατάλογο δυνάμει του άρθρου 59 παράγραφος 1 του κανονισμού (ΕΚ) αριθ. 1907/2006

Δεν εγκρίνεται παρέκκλιση από τον αποκλεισμό βάσει του άρθρου 6 παράγραφος 6 του κανονισμού (ΕΚ) αριθ. 66/2010 όσον αφορά ουσίες οι οποίες χαρακτηρίζονται ως ουσίες που προκαλούν πολύ μεγάλη ανησυχία και περιλαμβάνονται στον κατάλογο που προβλέπεται στο άρθρο 59 του κανονισμού (ΕΚ) αριθ. 1907/2006 και οι οποίες περιέχονται σε μείγματα σε συγκεντρώσεις > 0,010 %.

Εκτίμηση και εξακρίβωση: Ο κατάλογος των ουσιών που προκαλούν πολύ μεγάλη ανησυχία και περιλαμβάνονται στον κατάλογο υποψήφιων ουσιών σύμφωνα με το άρθρο 59 του κανονισμού (ΕΚ) αριθ. 1907/2006, διατίθεται στη διεύθυνση: http://echa.europa.eu/chem_data/authorisation_process/candidate_list_table_en.asp

Γίνεται αναφορά στον κατάλογο που ισχύει κατά την ημερομηνία υποβολής της αίτησης. Ο αιτών παρέχει στον αρμόδιο φορέα την ακριβή σύνθεση του προϊόντος. Ο αιτών υποβάλλει επίσης δήλωση συμμόρφωσης με το παρόν κριτήριο, μαζί με τη συναφή τεκμηρίωση, όπως δηλώσεις συμμόρφωσης υπογεγραμμένες από τους προμηθευτές των υλικών και αντίγραφα των συναφών δελτίων δεδομένων ασφαλείας για τις ουσίες και τα μείγματα.

δ) Συγκεκριμένες, περιορισμένης χρήσης εισερχόμενες ουσίες — Βιοκτόνα

i) Το προϊόν επιτρέπεται να περιέχει βιοκτόνα μόνο για τη συντήρησή του και στην κατάλληλη —μόνο για τον σκοπό αυτό— δοσολογία. Η παρούσα διάταξη δεν αφορά τις επιφανειοδραστικές ουσίες που μπορεί να έχουν και βιοκτόνες ιδιότητες. Εκτίμηση και εξακρίβωση: ο αιτών υποβάλλει αντίγραφα των δελτίων δεδομένων ασφάλειας των προστιθέμενων βιοκτόνων, καθώς και πληροφορίες για την επακριβή συγκέντρωσή τους στο προϊόν. Ο παραγωγός ή ο προμηθευτής των βιοκτόνων υποβάλλει πληροφορίες σχετικά με τη δοσολογία που απαιτείται για τη συντήρηση του προϊόντος.

ii) Απαγορεύεται να βεβαιώνεται ή να υπονοείται πάνω στη συσκευασία ή με οποιοδήποτε άλλο μέσο επικοινωνίας ότι το προϊόν έχει αντιμικροβιακή ή απολυμαντική δράση. Εκτίμηση και εξακρίβωση: ο αιτών καταθέτει στον αρμόδιο φορέα τα κείμενα και τη διάταξή τους πάνω σε κάθε τύπο συσκευασίας και/ή δείγμα κάθε τύπου συσκευασίας.

iii) Το προϊόν επιτρέπεται να περιέχει βιοκτόνα, υπό τον όρο ότι δεν είναι βιοσυσσωρεύσιμα. Ένα βιοκτόνο δεν θεωρείται βιοσυσσωρεύσιμο όταν ο συντελεστής βιοσυγκέντρωσης (BCF) < 100 ή ο logKow < 3,0. Εάν είναι διαθέσιμες οι τιμές και του BCF και του logKow, χρησιμοποιείται η υψηλότερη τιμή BCF που μετρήθηκε. Εκτίμηση και εξακρίβωση: ο αιτών υποβάλλει αντίγραφα των δελτίων δεδομένων ασφάλειας των προστιθέμενων βιοκτόνων, καθώς και πληροφορίες για τις τιμές BCF και/ή logKow των βιοκτόνων.

ε) Χρωστικές ουσίες

Οι χρωστικές ουσίες που επιτρέπονται στο προϊόν δεν πρέπει να είναι βιοσυσσωρεύσιμες. Εάν πρόκειται για χρωστικές ουσίες που έχουν εγκριθεί για χρήση σε τρόφιμα, δεν είναι απαραίτητο να υποβληθεί τεκμηρίωση για το δυναμικό βιοσυσσώρευσης. Μια χρωστική ουσία δεν θεωρείται βιοσυσσωρεύσιμη όταν ο συντελεστής βιοσυγκέντρωσης (BCF) < 100 ή ο logKow < 3,0. Εάν είναι διαθέσιμες οι τιμές και του BCF και του logKow, χρησιμοποιείται η υψηλότερη τιμή BCF που μετρήθηκε.

Εκτίμηση και εξακρίβωση: ο αιτών υποβάλλει αντίγραφα των δελτίων δεδομένων ασφάλειας των προστιθέμενων χρωστικών ουσιών ή τεκμηρίωση για να αποδείξει ότι η χρωστική ουσία έχει εγκριθεί για χρήση σε τρόφιμα.

στ) Ένζυμα

Τα ένζυμα πρέπει να είναι σε υγρή μορφή ή σε κοκκώδη μορφή χωρίς σκόνη. Τα ένζυμα πρέπει να είναι απαλλαγμένα από υπολείμματα μικροοργανισμών από τη διαδικασία παρασκευής.

Εκτίμηση και εξακρίβωση: ο αιτών υποβάλλει αντίγραφα των δελτίων δεδομένων ασφάλειας των προστιθέμενων ενζύμων καθώς και τεκμηρίωση για να αποδείξει ότι το ένζυμο είναι απαλλαγμένο από υπολείμματα μικροοργανισμών.

ζ) Φωσφόρος

Η συνολική ποσότητα των φωσφορικών αλάτων και άλλων φωσφορικών ενώσεων δεν πρέπει να υπερβαίνει τις οριακές τιμές που προσδιορίζονται στον πίνακα, υπολογιζόμενες σε γραμμάρια φωσφόρου ανά λίτρο νερού.

Για τους υπολογισμούς του φωσφόρου χρησιμοποιείται η υψηλότερη συνιστώμενη δόση.







Τύπος προϊόντος Φωσφόρος (g Ρ/l νερού) Μαλακό Μέτριο Σκληρό 0-6 °dH 7-13 °dH > 14 °dH Προϊόντα πρόπλυσης 0,08 0,08 0,08 Απορρυπαντικά 0,15 0,30 0,50 Υποβοηθητικά ξεβγάλματος 0,02 0,02 0,02 Προϊόντα πολλαπλής δράσης 0,17 0,32 0,52

Εκτίμηση και εξακρίβωση: ο αιτών υποβάλλει τεκμηρίωση από την οποία προκύπτει ότι τηρείται η οριακή τιμή του παραπάνω πίνακα.

Κριτήριο 4 — Απαιτήσεις συσκευασίας

α) Λόγος βάρους/χρησιμότητας (WUR)

Ο λόγος βάρους/χρησιμότητας (WUR) του προϊόντος δεν υπερβαίνει τις εξής τιμές:







Τύπος προϊόντος WUR 0-6 °dH 7-13 °dH > 14 °dH Σκόνες [g/l διαλύματος πλύσης] 0,8 1,4 2,0 Υγρά [g/l διαλύματος πλύσης] 1,0 1,8 2,5

Ο WUR υπολογίζεται μόνο για την πρωτογενή συσκευασία (συμπεριλαμβανομένων καλυμμάτων, πωμάτων και χειροκίνητων αντλιών/συσκευών ψεκασμού) με βάση τον ακόλουθο τύπο:

όπου:

Wi = βάρος (g) του στοιχείου (i) της συσκευασίας, συμπεριλαμβανομένης της ετικέτας, κατά περίπτωση.

Ui = βάρος (g) μη ανακυκλωμένου (παρθένου) υλικού στο στοιχείο (i) της συσκευασίας. Εάν το ποσοστό του ανακυκλωμένου υλικού στη συσκευασία είναι 0 % τότε Ui = Wi.

Di = αριθμός λειτουργικών μονάδων που περιέχει το στοιχείο (i) της συσκευασίας. Λειτουργική μονάδα = δόση σε g/l διαλύματος πλύσης

ri = αριθμός ανακύκλωσης, δηλαδή πόσες φορές χρησιμοποιείται το στοιχείο (i) της συσκευασίας για τον ίδιο σκοπό, μέσω συστήματος επιστροφής ή επαναπλήρωσης. r = 1, εάν η συσκευασία δεν επαναχρησιμοποιείται για τον ίδιο σκοπό. Εάν η συσκευασία επαναχρησιμοποιείται, ο r ορίζεται ίσος με 1, εκτός εάν ο αιτών είναι σε θέση να τεκμηριώσει μεγαλύτερη τιμή.

Εξαιρέσεις

Από την παρούσα απαίτηση εξαιρούνται οι συσκευασίες από πλαστικό/χαρτί/χαρτόνι που περιέχουν άνω του 80 % ανακυκλωμένο υλικό.

Η συσκευασία θεωρείται ως ανακυκλωμένη, εάν η πρώτη ύλη που χρησιμοποιείται για την παραγωγή της έχει συλλεχθεί από κατασκευαστές συσκευασιών στο στάδιο της διανομής ή στο στάδιο της κατανάλωσης. Στις περιπτώσεις που η πρώτη ύλη είναι βιομηχανικά απόβλητα προερχόμενα από τη διεργασία παραγωγής του κατασκευαστή του υλικού, το υλικό δεν θεωρείται ανακυκλωμένο.

Εκτίμηση και εξακρίβωση: ο αιτών παρέχει τον υπολογισμό του WUR του προϊόντος. Στον ιστότοπο του οικολογικού σήματος της ΕΕ διατίθεται λογιστικό φύλλο για τον εν λόγω υπολογισμό. Ο αιτών παρέχει συμπληρωμένη και υπογεγραμμένη δήλωση για το περιεχόμενο ανακυκλωμένου υλικού από ανανεώσιμη πηγή στη συσκευασία. Για την έγκριση συσκευασίας επαναπλήρωσης, ο αιτών και/ή ο λιανοπωλητής τεκμηριώνουν την τρέχουσα/μελλοντική διάθεση των ανταλλακτικών συσκευασιών στην αγορά.

β) Πλαστική συσκευασία

Στην πλαστική συσκευασία μπορούν να χρησιμοποιούνται μόνο φθαλικές ενώσεις, των οποίων έχει αξιολογηθεί η επικινδυνότητα και οι οποίες δεν έχουν χαρακτηριστεί σύμφωνα με το κριτήριο 3β) (ή συνδυασμούς του) κατά τη στιγμή της εφαρμογής.

Για να είναι δυνατή η αναγνώριση των διαφόρων ανακυκλώσιμων τμημάτων της συσκευασίας, τα πλαστικά μέρη της πρωτογενούς συσκευασίας πρέπει να φέρουν σήμανση σύμφωνα με το πρότυπο DIN 6120, μέρος 2 ή ισοδύναμο. Εξαιρούνται από την παρούσα απαίτηση τα πώματα και οι αντλίες.

Εκτίμηση και εξακρίβωση: ο αιτών υποβάλλει συμπληρωμένη και υπογεγραμμένη δήλωση συμμόρφωσης.

Κριτήριο 5 — Επιδόσεις πλύσης (καταλληλότητα προς χρήση)

Η επίδοση και η αποτελεσματικότητα του προϊόντος πρέπει να είναι ικανοποιητικές. Το προϊόν πρέπει να ικανοποιεί τις απαιτήσεις για τη δοκιμή χρήστη ή την εσωτερική δοκιμή σύμφωνα με το προσάρτημα ΙΙ.

Εκτίμηση και εξακρίβωση: ο αιτών υποβάλλει αναλυτική έκθεση δοκιμής στον αρμόδιο φορέα, καθώς και πληροφορίες/τεκμηρίωση. Βλέπε προσάρτημα ΙΙ.

Κριτήριο 6 — Αυτόματα δοσομετρικά συστήματα

Τα προϊόντα πολλαπλής δράσης προσφέρονται μαζί με ένα αυτόματο και ελεγχόμενο δοσομετρικό σύστημα.

Για να εξασφαλιστεί σωστή δοσολογία στο αυτόματο δοσομετρικό σύστημα, πρέπει να συμπεριληφθούν οι επισκέψεις σε πελάτες στη συνήθη διαδικασία των κατασκευαστών/προμηθευτών. Αυτές οι επισκέψεις σε πελάτες πραγματοποιούνται σε όλες τις εγκαταστάσεις τουλάχιστον μία φορά το χρόνο, την περίοδο ισχύος της άδειας χρήσης του οικολογικού σήματος και πρέπει να περιλαμβάνουν βαθμονόμηση του δοσομετρικού εξοπλισμού. Επίσης, ένα τρίτο μέρος μπορεί να πραγματοποιήσει επισκέψεις σε πελάτες.

Σε εξαιρετικές περιπτώσεις μπορούν να παραλειφθούν οι επισκέψεις σε πελάτες, εάν η απόσταση και η μέθοδος παράδοσης καθιστούν την επίσκεψη ανεφάρμοστη.

Εκτίμηση και εξακρίβωση: ο αιτών παρέχει γραπτή περιγραφή της αρμοδιότητάς του για τις επισκέψεις σε πελάτες, της συχνότητας και του περιεχομένου των επισκέψεων σε πελάτες.

Κριτήριο 7 — Πληροφορίες για τον χρήστη — Πληροφορίες που αναγράφονται στο οικολογικό σήμα της ΕΕ

α) Πληροφορίες στη συσκευασία/δελτίο πληροφοριών για το προϊόν

Οι ακόλουθες συστάσεις πρέπει να αναγράφονται στη συσκευασία και/ή στο δελτίο πληροφοριών για το προϊόν ή σε κάτι ισοδύναμο.

— Δόση ανάλογα με τον βαθμό ρυπαρότητας των ρούχων και με τη σκληρότητα του νερού. Ακολουθήστε τις οδηγίες δοσολογίας

— Χρησιμοποιώντας το παρόν προϊόν με το οικολογικό σήμα της ΕΕ σύμφωνα με τις οδηγίες δοσολογίας, συμβάλλετε στη μείωση της ρύπανσης των υδάτων και της παραγωγής απορριμμάτων.

β) Πληροφορίες που αναγράφονται στο οικολογικό σήμα της ΕΕ

Ο λογότυπος θα πρέπει να είναι ευδιάκριτος και ευανάγνωστος. Η χρήση του λογοτύπου του οικολογικού σήματος της ΕΕ προστατεύεται από το πρωτογενές δίκαιο της ΕΕ. Ο αριθμός καταχώρισης/άδειας του οικολογικού σήματος της ΕΕ πρέπει να αναγράφεται στο προϊόν, πρέπει να είναι ευανάγνωστος και ευδιάκριτος.

Το προαιρετικό σήμα με κείμενο εντός πλαισίου περιέχει το εξής κείμενο:

— Μειωμένες επιπτώσεις στα υδάτινα οικοσυστήματα

— Περιορισμένη χρήση επικίνδυνων ουσιών

— Έχει υποβληθεί σε δοκιμή επιδόσεων.

Οι κατευθυντήριες γραμμές για τη χρήση του προαιρετικού σήματος με κείμενο εντός πλαισίου παρατίθενται στο έγγραφο «Guidelines for use of the Ecolabel logo» που είναι διαθέσιμο στον ιστότοπο: http://ec.europa.eu/environment/ecolabel/documents/logo_guidelines.pdf

Εκτίμηση και εξακρίβωση (α-β): ο αιτών υποβάλλει δείγμα του σήματος του προϊόντος και/ή του δελτίου του προϊόντος, καθώς και δήλωση συμμόρφωσης με το παρόν κριτήριο. Οι ισχυρισμοί σχετικά με το προϊόν τεκμηριώνονται μέσω κατάλληλων εκθέσεων δοκιμών.









Προσάρτημα I

Κατάλογος της βάσης δεδομένων για τα συστατικά απορρυπαντικών (κατάλογος DID)

Ο κατάλογος DID (μέρος Α) περιλαμβάνει πληροφορίες για την υδατοτοξικότητα και τη βιοαποδομησιμότητα των εισερχόμενων ουσιών που χρησιμοποιούνται συνήθως στη σύνθεση των απορρυπαντικών. Ο κατάλογος περιλαμβάνει πληροφορίες σχετικά με την τοξικότητα και τη βιοαποδομησιμότητα σειράς ουσιών που χρησιμοποιούνται σε προϊόντα πλύσης και καθαρισμού. Ο κατάλογος δεν είναι πλήρης αλλά στο μέρος Β αυτού παρέχονται κατευθύνσεις σχετικά με τον καθορισμό των κατάλληλων παραμέτρων υπολογισμού για ουσίες που δεν περιλαμβάνονται στον κατάλογο DID [π.χ. του συντελεστή τοξικότητας (TF) και του συντελεστή αποδόμησης (DF), που χρησιμοποιούνται για τον υπολογισμό του κρίσιμου όγκου αραίωσης]. Ο κατάλογος DID αποτελεί γενική πηγή πληροφοριών και οι ουσίες που περιλαμβάνει δεν εγκρίνονται αυτόματα προς χρήση σε προϊόντα που έχουν λάβει το οικολογικό σήμα της ΕΕ. Ο κατάλογος DID (μέρη Α και Β) διατίθεται στον ιστότοπο του οικολογικού σήματος της ΕΕ.

Για ουσίες για τις οποίες δεν διατίθενται στοιχεία όσον αφορά την υδατοτοξικότητα και την αποδομησιμότητα, είναι δυνατόν να χρησιμοποιηθούν δομικές αναλογίες με παρόμοιες ουσίες για την εκτίμηση των TF και DF. Οι εν λόγω δομικές αναλογίες εγκρίνονται από τον αρμόδιο φορέα που χορηγεί την άδεια χρήσης του οικολογικού σήματος της ΕΕ. Εναλλακτικά εφαρμόζεται προσέγγιση με βάση τη δυσμενέστερη εκδοχή, στην οποία χρησιμοποιούνται οι εξής παράμετροι:

Προσέγγιση με βάση τη δυσμενέστερη εκδοχή:







Οξεία τοξικότητα Χρόνια τοξικότητα Αποδόμηση Εισερχόμενη ουσία LC50/EC50 SF(οξεία) TF(οξεία) NOEC (1) SF(χρόνια) (1) TF(χρόνια) DF Αερόβια Αναερόβια «Ονομασία» 1 mg/l 10 000 0,0001 0,0001 1 P N (1) Οι στήλες αυτές παραμένουν κενές εάν δεν βρεθούν αποδεκτά δεδομένα για τη χρόνια τοξικότητα. Στην περίπτωση αυτή ο συντελεστής τοξικότητας TF(χρόνια) ορίζεται ως ίσος με τον TF(οξεία).

Τεκμηρίωση της άμεσης βιοαποδομησιμότητας

Για την άμεση βιοαποδομησιμότητα χρησιμοποιούνται οι εξής μέθοδοι δοκιμών:

1. Μέχρι την 1η Δεκεμβρίου 2010 και κατά τη μεταβατική περίοδο από την 1η Δεκεμβρίου 2010 έως την 1η Δεκεμβρίου 2015: Οι μέθοδοι δοκιμών άμεσης βιοαποδομησιμότητας που προβλέπονται στην οδηγία 67/548/ΕΟΚ, ειδικότερα οι μέθοδοι που περιγράφονται λεπτομερώς στο παράρτημα V σημείο Γ4 της εν λόγω οδηγίας, ή οι ισοδύναμες με αυτές μέθοδοι δοκιμών ΟΟΣΑ 301 A-F ή οι ισοδύναμες με αυτές δοκιμές ISO. Δεν ισχύει για τις επιφανειοδραστικές ουσίες η αρχή του δεκαημέρου. Τα επίπεδα αποδοχής είναι 70 % για τις δοκιμές που αναφέρονται στο παράρτημα V σημεία Γ4-Α και Γ4-B της οδηγίας 67/548/ΕΟΚ (και τις ισοδύναμες δοκιμές ΟΟΣΑ 301 Α και Ε, καθώς και τις ισοδύναμες δοκιμές ISO), ενώ είναι 60 % για τις δοκιμές των σημείων Γ4-Γ, Δ, Ε και ΣΤ (και τις ισοδύναμες δοκιμές ΟΟΣΑ 301 B, C, D και F, καθώς και τις ισοδύναμες δοκιμές ISO).

2. Μετά την 1η Δεκεμβρίου 2015 και κατά τη μεταβατική περίοδο από την 1η Δεκεμβρίου 2010 έως την 1η Δεκεμβρίου 2015: Οι μέθοδοι δοκιμών που προβλέπονται στον κανονισμό (ΕΚ) αριθ. 1272/2008.

Τεκμηρίωση της αναερόβιας βιοαποδομησιμότητας

Η δοκιμή αναφοράς για την αναερόβια βιοαποδομησιμότητα είναι η μέθοδος ΕΝ ISO 11734, ECETOC αριθ. 28 (Ιούνιος 1988), ΟΟΣΑ 311 ή άλλη ισοδύναμη μέθοδος δοκιμών και απαιτείται τελική αποδομησιμότητα σε αναερόβιες συνθήκες 60 %. Προκειμένου να τεκμηριωθεί ότι επιτυγχάνεται τελική αποδομησιμότητα 60 % σε αναερόβιες συνθήκες, μπορούν επίσης να χρησιμοποιούνται μέθοδοι δοκιμών που προσομοιώνουν τις συνθήκες κατάλληλου αναερόβιου περιβάλλοντος.

Παρέκταση για ουσίες που δεν περιλαμβάνονται στον κατάλογο DID

Για εισερχόμενες ουσίες που δεν περιλαμβάνονται στον κατάλογο DID μπορεί να χρησιμοποιηθεί η ακόλουθη προσέγγιση για την απαραίτητη τεκμηρίωση της αναερόβιας βιοαποδομησιμότητας:

1. Εύλογη παρέκταση αποτελεσμάτων: Χρησιμοποιούνται τα αποτελέσματα δοκιμών που διεξήχθησαν σε μια πρώτη ύλη, ώστε να υπολογιστεί με παρέκταση η τελική αναερόβια αποδομησιμότητα για επιφανειοδραστικές ουσίες ανάλογης δομής. Εάν η αναερόβια βιοαποδομησιμότητα μιας επιφανειοδραστικής ουσίας (ή ομάδας ομολόγων ενώσεων) έχει επιβεβαιωθεί σύμφωνα με τον κατάλογο DID, μπορεί να θεωρηθεί ότι μια άλλη επιφανειοδραστική ουσία παρόμοιου τύπου είναι επίσης βιοαποδομήσιμη σε αναερόβιες συνθήκες (π.χ., οι C12-15 Α 1-3 αιθοξυθειικές ενώσεις [αριθ. 8 στον κατάλογο DID] είναι βιοαποδομήσιμες σε αναερόβιες συνθήκες, επομένως μπορεί να θεωρηθεί ότι χαρακτηρίζονται από ανάλογη βιοαποδομησιμότητα σε αναερόβιες συνθήκες οι C12-15 Α 6 αιθοξυθειικές ενώσεις). Εάν η αναερόβια βιοαποδομησιμότητα μιας επιφανειοδραστικής ουσίας έχει επιβεβαιωθεί με κατάλληλη μέθοδο δοκιμών, μπορεί να θεωρηθεί ότι μια άλλη επιφανειοδραστική ουσία παρόμοιου τύπου είναι επίσης βιοαποδομήσιμη σε αναερόβιες συνθήκες (π.χ., στοιχεία από τη βιβλιογραφία που επιβεβαιώνουν την αναερόβια βιοαποδομησιμότητα επιφανειοδραστικών ουσιών της ομάδας των αμμωνιακών αλάτων αλκυλεστέρων μπορούν να χρησιμοποιηθούν για να τεκμηριωθεί ανάλογη αναερόβια βιοαποδομησιμότητα άλλων αλάτων του τεταρτοταγούς αμμωνίου που περιέχουν εστερικούς δεσμούς στην ή στις αλκυλαλυσίδες τους.

2. Δοκιμή διαλογής για αναερόβια βιοαποδομησιμότητα: Εάν είναι απαραίτητη η διεξαγωγή νέων δοκιμών, εκτελείται δοκιμή διαλογής με τη μέθοδο ΕΝ ISO 11734, ECETOC No. 28 (Ιούνιος 1988), ΟΟΣΑ 311 ή άλλη ισοδύναμη μέθοδο.

3. Δοκιμή βιοαποδομησιμότητας με χαμηλή δόση: Εάν είναι απαραίτητες νέες δοκιμές, και στην περίπτωση πειραματικών προβλημάτων στην προκαταρκτική δοκιμή (π.χ. αναστολή λόγω τοξικότητας της ουσίας δοκιμής), επαναλαμβάνονται οι δοκιμές χρησιμοποιώντας χαμηλές δόσεις επιφανειοδραστικής ουσίας και παρακολουθείται η αποδόμηση με μετρήσεις 14C ή με χημικές αναλύσεις. Οι δοκιμές με χαμηλές δόσεις μπορούν να εκτελούνται με τη μέθοδο ΟΟΣΑ 308 (Αύγουστος 2000) ή άλλη ισοδύναμη μέθοδο.









Προσάρτημα II

Επιδόσεις πλύσης (καταλληλότητα προς χρήση)

α) Εσωτερική δοκιμή

Το εργαστήριο δοκιμών του κατασκευαστή μπορεί να εγκριθεί για τη διεξαγωγή δοκιμών, με σκοπό την τεκμηρίωση της αποτελεσματικότητας, εάν πληροί τις ακόλουθες πρόσθετες απαιτήσεις.

— Πρέπει να έχουν τη δυνατότητα οι οργανώσεις οικολογικής σήμανσης να παρακολουθούν τη διεξαγωγή των δοκιμών

— Η οργάνωση οικολογικής σήμανσης πρέπει να έχει πρόσβαση σε όλα τα δεδομένα σχετικά με το προϊόν

— Η διεξαγωγή της δοκιμής αποτελεσματικότητας πρέπει να περιγράφεται στο σύστημα ελέγχου ποιότητας.

Ο αιτών πρέπει να υποβάλει τεκμηρίωση που να αποδεικνύει ότι το προϊόν έχει υποβληθεί σε δοκιμή σε ρεαλιστικές συνθήκες:

α) Πιάτα λερωμένα με στίγματα που είναι αντιπροσωπευτικά του είδους της ακαθαρσίας που αναμένεται στις περιοχές στων οποίων την αγορά θα κυκλοφορήσουν τα προϊόντα.

β) Συνιστώμενη δόση και αντίστοιχη σκληρότητα νερού στη χαμηλότερη συνιστώμενη θερμοκρασία νερού.

Ο αιτών πρέπει να υποβάλει τεκμηρίωση που να αποδεικνύει:

— Την ικανότητα του προϊόντος να αφαιρεί τις ακαθαρσίες από τα πιάτα.

— Την ικανότητα του προϊόντος να στεγνώνει τα πιάτα.

Το προϊόν δοκιμής πρέπει να δοκιμαστεί σε σύγκριση με ένα προϊόν αναφοράς. Το προϊόν αναφοράς μπορεί να είναι ένα καθιερωμένο προϊόν στην αγορά και το δοκιμαζόμενο προϊόν πρέπει να είναι τουλάχιστον εξίσου αποτελεσματικό με το προϊόν αναφοράς.

β) Δοκιμή χρήστη

1. Πρέπει να ληφθούν απαντήσεις από τουλάχιστον 5 κέντρα δοκιμών που να αντιπροσωπεύουν τυχαία επιλογή πελατών.

2. Η διαδικασία και η δοσολογία πρέπει να συμφωνούν με τις συστάσεις του κατασκευαστή.

3. Η περίοδος δοκιμής πρέπει να συνεχιστεί τουλάχιστον για 4 εβδομάδες και να περιλαμβάνει τουλάχιστον 400 κύκλους δοκιμών.

4. Κάθε κέντρο δοκιμών πρέπει να αξιολογήσει την αποτελεσματικότητα του προϊόντος απλής ή πολλαπλής δράσης απαντώντας σε ερωτήσεις που αφορούν τις ακόλουθες πτυχές (ή παρόμοιων σκευασμάτων): — Την ικανότητα του προϊόντος να αφαιρεί τις ακαθαρσίες από τα πιάτα. — Την ικανότητα του προϊόντος να στεγνώνει τα πιάτα. — Την ικανοποίηση του απαντώντος με τη συμφωνία για τις επισκέψεις σε πελάτες.

5. Η απάντηση πρέπει να βαθμολογεί με κλίμακα τουλάχιστον 3 επιπέδων, παραδείγματος χάριν, «όχι αρκετά αποτελεσματικό», «αρκετά αποτελεσματικό» ή «πολύ αποτελεσματικό». Όσον αφορά τον βαθμό ικανοποίησης του κέντρου δοκιμών με τις διευθετήσεις για τις επισκέψεις σε πελάτες, οι κατηγορίες πρέπει να είναι «μη ικανοποιημένοι», «ικανοποιημένοι» και «πολύ ικανοποιημένοι».

6. Τουλάχιστον το 80 % πρέπει να βαθμολογήσουν το προϊόν ως αρκετά αποτελεσματικό ή πολύ αποτελεσματικό σε όλα τα σημεία (βλέπε σημείο 4) και να δηλώσουν ικανοποιημένοι ή πολύ ικανοποιημένοι από τις διευθετήσεις για τις επισκέψεις σε πελάτες.

7. Όλα τα ανεπεξέργαστα δεδομένα της δοκιμής πρέπει να αναφέρονται.

8. Η διαδικασία δοκιμής πρέπει να περιγράφεται λεπτομερώς.